
 MODUL DE CALCUL PENTRU STABILIREA CONTRAVALORII UTILITATILOR

   
I. [bookmark: bookmark0]Pentru consumul de apă şi canal
a) Atunci când chiriaşul ocupă întreg imobilul acesta va trebui să monteze apometru la conducta ce alimentează consumatorii din cladirea in care se afla spaţiul închiriat şi va încheia contract cu furnizorul, iar plata contravalorii pentru consumul de apă şi pentru  canal se va face conform facturii emise de furnizor. 
b) Atunci când chiriaşul ocupă o cotă parte dintr-un imobil şi nu există posibilitate de montare contor de înregistrare a consumului, calculul se va face astfel:
b1) pentru persoanele ce îşi desfăşoară activitatea în spaţiu, prin multiplicarea consumului normat de apă cu nr. de persoane şi tariful per m3, în urma căruia se calculează şi contravaloarea canalizării. Plata contravalorii consumului de apă se  face la preţul de livrare al operatorului, la casieria Primăriei, in termen de 5 zile de la data primirii facturii de la proprietar..
b2) dacă pentru activitatea desfăşurată este necesar un consum de apă, chiriaşul are obligaţia de a monta contor pentru înregistrarea consumului.
       Distribuirea cheltuielilor pe fiecare chiriaş se va face în baza modului de calcul sus menţionat şi va fi corectat în plus sau minus încât consumul înregistrat de contorul situat la intrarea în imobil să fie egal cu suma consumurilor chiriaşilor.

II. Pentru energie electrică
Pentru consumul de energie electrică, plata acesteia se va face în 2 variante:
a) Când chiriaşul ocupă întreg imobilul, va monta contor de energie electrică şi va încheia contract cu S.C. ELECTRICA SA pentru furnizarea de energie electrică;
b) Dacă chiriaşul ocupă o cotă parte dintr-un imobil plata se va face în funcţie de puterea consumatorilor, de nr. de ore de funcţionare pe zi şi de numărul de zile de funcţionare pe lună, iar modul de calcul se va face după formula:
Eelc=∑(Ni x Pi x tzi x Zi), unde
Eelc= consumul de energie electrică al chiriaşului ,
Ni= nr. de consumatori ai chiriaşului de aceeaşi putere instalată,
 Pi= puterea instalată a consumatorului,
Tzi= numărul de ore de funcţionare al consumatorului nr. „i” pe zi,
Zi= numărul de zile de funcţionare al consumatorului  ,,i” in luna pentru care se face plata.
Pentru stabilirea consumatorilor, a puterii instalate a acestora, a numărului de ore de funcţionare pe zi şi numărul de zile din luna pentru care face plata, chiriaşul împreuna cu Primăria va încheia un Protocol in termen de 15 zile de la semnarea contractului.
        Dacă există posibilitatea tehnică şi economică, chiriaşul poate monta un subcontor care să înregistreze consumul din spaţiul închiriat.
        Suma contravalorilor energiei electrice consumate de chiriaşi dintr-un imobil vor fi ajustate încât să fie egală cu contravaloarea consumului înregistrat la contorul imobilului.
       Plata se va face la casieria Primăriei in termen de 5 zile de la data primirii facturii de la proprietar.
   In cazul în care se întârzie plata chiriei şi a utilităţilor, chiriaşul va plăti majorări şi penalităţi de întârziere conform legii.
     In cazul întârzierii plăţii cu mai mult de 90 zile, contractul se va rezilia de drept, chiriaşul fiind obligat să achite sumele restante şi majorările aferente.

III. [bookmark: bookmark1]Pentru încălzire
a) Dacă imobilul este ocupat în totalitate de către chiriaş acesta va achita la casieria Primăriei contravaloarea consumului de gaze naturale facturate de furnizor. Chiriaşul poate opta şi pentru încălzirea cu aparate electrice, în funcţie de starea instalaţiei. Plata se va face conform punctului II.
b) Dacă chiriaşul ocupă o cotă parte din imobil, acesta va achita la casieria Primăriei contravaloarea consumului de gaz metan folosit pentru producerea energiei termice necesare încălzirii spaţiului închiriat. Contravaloarea va fi ajustată aşa încât suma consumurilor chiriaşilor să fie egală cu consumul de gaz metan facturat.
Stabilirea consumului de gaze se va face astfel:
Cgc=Cgt x Vsc/Vst. 
Unde:
Cgc= consumul de gaze necesar pentru încălzirea spaţiului închiriat [m3] sau [KW]
Cgt= consumul de gaze necesar pentru încălzirea întregului spaţiu [m3] sau [KW]. 
Consumul este cel înregistrat de contorul situat pe branşamentul de gaze.
Vsc= volumul de spaţiu folosit de chiriaş [m3]
Vst= volumul de spaţiu al întregii clădirii (mai puţin subsolul) [m3]
Vsc= Vscp + Vsce.
 Unde:
Vscp= volumul spaţiului închiriat la parter 
Vsce= volumul spaţiului închiriat la etaj
Vscp= Sucp x hp.
 Unde:
Sucp= suprafaţa utilă închiriata situată la parter 
Hp= înălţimea utilă a parterului
Vsce= Suce x he. 
Unde:
Suce= suprafata utila închiriata situata la etaj 
He= inaltimea utila a parterului
Vst= Vstp + Vste.
 Unde:
Vstp= volumul total situat la parter, 
Vste= volumul total situat la etaj,
 Vst= Sutp x hp + Sute x he, 
             Unde:
Sutp= suprafaţa utilă totală situată la parter ,
Sute= suprafaţa utilă totală situată la etaj.
IV. Pentru salubrizare (gunoi)  chiriaşul va încheia contract cu operatorul de salubritate în termen de 30 zile de la semnarea contractului de închiriere.
V. Pentru alte utilităţi (telefonie, cablu, internet) chiriaşul va trebui să încheie contracte cu furnizorii de servicii.

